Nordjyllands Politi rykkede her til eftermiddag ud til et indbrud på Aalborgvej i Mou, da alarmen gik. Men selvom politiet rykkede med det samme, var gerningsmændene væk fra gerningsstedet, da de nåede frem. Med sig fik de to hætteklædte gerningsmænd flere designermøbler. - Vi ved, de løber fra huset, og de har formegentlig haft en bil holdende i nærheden, men mere ved vi ikke, siger vagtchef ved Nordjyllands Politi Åge Pedersen. Politiet hunde har undersøgt området, men heller ikke det har givet noget spor af møbeltyvene. Teknikere er nu ved at undersøge indbrudsstedet.

Referat:
Hætteklædte gerningsmænd lod sig ikke gå på af alarm, og stjal bunke designermøbler.